तर पनि जनतामा ४ वर्षअगाडि जस्तै केही चमत्कार भइहाल्छ कि भन्ने एउटा झिनो आशा बाँकी थियो । राती १२ बजेसम्म पनि आशातित अनुहारहरु टिभीमा आँखा लगाएर बसेका थिए । तर हठात् सबैको आशा विपरित संविधान सभा भंग भएको र सरकारले नयाँ निर्वाचनको मिति तोकेको समाचार आयो । यसरी साठी वर्षदेखि संविधानसभामार्फत आफ्नो संविधान आफैं लेख्ने नेपालीको चाहना पछि सरेको मात्रै होइन, के नेपाली जनताका प्रतिनिधिले संविधान लेख्नेछन्? वा लेख्न सक्षम छन्? भन्ने प्रश्न पनि उठेका छन् ।
